চাকরিহারা যোগ্য মঞ্চের ‘ মহামিছিলের ‘ ডাক

ওয়েব ডেস্ক: আজ রাজ্যের দিকে দিকে সুপ্রিম কোর্টের নির্দেশে ২৬ হাজার শিক্ষক এবং অশিক্ষক চাকরিহারারা ডি আই অফিস ঘেরাও কর্মসূচিতে নামেন। কিন্তু প্রায় সব জায়গাতেই পুলিশের হাতে আক্রান্ত হতে হয় বঞ্চিত চাকরি প্রার্থীদের। আর এবার চাকরিহারা যোগ্য মঞ্চের পক্ষ থেকে পুলিশের লাঠির ঘায়ে আঘাতের অভিযোগে আগামীকাল অর্থাৎ বৃহস্পতিবার মহা মিছিলের ডাক দিলেন চাকরিহারা যোগ্য মঞ্চ।

আরও পড়ুন: চাকরিহারা শিক্ষকদের উপর লাঠিচার্জ পুলিশের, গুরুতর আহত কয়েকজন

আজ অর্থাৎ বুধবার, ‘যোগ্য শিক্ষক-শিক্ষিকা অধিকার মঞ্চ’ র পক্ষ থেকে সাংবাদিক বৈঠক থেকে তাঁদের মহা মিছিলের প্রস্তাব সামনে আনা হয়। শুধু তাই নয়, আরও কী কী কর্মসূচি তারা গ্রহণ করবেন তাও জানানো হয়।

আগামীকাল অর্থাৎ বৃহস্পতিবার, পুলিশি লাঠিচার্জের প্রতিবাদে এবং যোগ্য অযোগ্য তালিকা অবিলম্বে প্রকাশ করতে হবে এই দাবিতে বেলা বারোটা নাগাদ শিয়ালদহ থেকে রানি রাসমণি অ্যাভিনিউ পর্যন্ত ডাক দেওয়া হয় মহা মিছিলের।

শুধুমাত্র একদিনের কর্মসূচি প্রকাশ করা হয়নি। সাংবাদিক বৈঠক থেকে টানা দুদিনের কর্মসূচির ঘোষণা করা হয়েছে। বৃহস্পতিবারের পর শুক্রবারও এসএসসি ভবন ঘেরাওয়ের ডাক দিয়েছেন আন্দোলনকারীরা। দুপুর ১২ টা থেকে করুণাময়ী থেকে শুরু হবে সেই মিছিল। পাশাপাশি সাংবাদিক বৈঠক থেকে তাঁরা জানান, তাঁদের এই মিছিল সম্পূর্ণ অরাজনৈতিক। তাঁরা কোনভাবেই চান না তাঁদের মিছিলে কোন রাজনৈতিক ব্যক্তিত্ব থাকুক।

দেখুন অন্য খবর

Powered by how to embed a youtube video and sms lån som beviljar alla